Mercè Llimona

**Mercè Llimona Raymat** (Bartzelona, Katalunia, 1914ko apirilaren 16a – ibidem, 1997ko azaroaren 29a) haur literaturan espezializatutako ilustratzaile katalana izan zen.

## Bizitza 
1914an jaio zen, Bartzelonako Roger de Llúria kaleko 42. zenbakian. Haurrentzako liburuen ilustratzailea izan zen. Tradizio artistikoa zuen familia batekoa zen, Joan Llimonaren alaba eta Josep Llimona Bruguera eskultorearen iloba zen eta. Familia giroak eragin erabakigarria izan zuen bere bokazioan. Hamabost urterekin Lonja Eskolan ikasi zuen, baina pinturarako baino marrazketarako gaitasun handiagoa zuela sentituta, osabaren tailerrean eta Dalmases eta Baixas akademietan osatu zuen bere prestakuntza. 

### Lan ibilbidea 
Hamazortzi urte zituela, Sant Lluc-eko Zirkulu Artistikoan sartu zen, bitartean Mutua Escolar Blanquerna-n marrazketa-irakasle zebilela; laster, Valeri Serra Boldú-k *Rondalles populars*-en jasotako ipuin asko, Poliglotak argitaratutakoak, lumaz ilustratu zituen.

Espainiako gerra zibila hasi zenean, Parisera joan zen, eta "Bonne Presse"-rentzat lan egin zuen. Gero, handik Donostiara joan zen, eta bertan bere lehen lanetako bat argitaratu zuen: *La princesa risita* (1938) eta haurrentzako aldizkarietan kolaboratu zuen: *Mis Chicas y Flestas y pelayos*. 1939an Bartzelonara itzuli zen. Juventud y con Hymsa argitaletxeekin hasi zuen harremana; berrogeita hamar liburutik gora sortu eta ilustratu ditu haurrentzat, besteak beste: *Tic-Tac, Chupete, El muñeco de papel* (Germán Sánchez Ruiperez Fundazioak XX. mendeko haurrentzako 100 libururik onenen artean saritua), *Mi Angel de la Guarda*, *Ha nascut un infant*, ''Del temps de l'àvia*, *Jocs i cançons*, eta Perraulten eta Andersenen ipuinen egokitzapenak: *Cenicienta, Pulgarcito, El soldadito de plomo*, eta beste asko.

Estanpaziorako eta Gabon-kantetarako originalak egin zituen, bere giroaren zainduari esker indar handia duten marrazki adierazkor eta samurrekin. Sant Lluc-eko Zirkulu Artistikoko (1964-1966) eta Ilustratzaileen Elkarte Profesionaleko (API) presidentea izan da.

1940 urtean bere lehen liburua ilustratu zuen, *Blancanieves*, Juventud argitaletxeak argitaratua, baina bere lehen arrakasta *Tic-Tac'' (1942) izan zen. Laburbilduz, 50 liburu baino gehiago ditu argitaratuta, Sant Jordiko Arte Ederren Kataluniako Errege Akademiako ohorezko kidea izan da, eta Blanquerna Eskola Mutualitateko irakasle. 1986an Kataluniako Generalitatearen Creu de Sant Jordi Gurutzea jaso zuen.

80ko hamarkadako nazioarteko esparruan, New Yorkeko Random House argitaletxerako eta Parisko Les DeuxCoqs D'Or argitaletxe frantseserako kolaboratu zuen. Gainera, etxe partikularretako haurrentzako gelak apaindu zituen, eta horma-irudiak margotu zituen Bartzelonako Corachán klinikan. Urte batzuk beranduago Destino argitaletxeak *Peter Pan* liburua eta prosan idatzitako bi liburu argitaratu zituen: ''No m'oblidis, Diari d'una col·legiada* eta bere memorien bilduma bat: *No m'oblidis*, *Diari d'una col·legiala''.

Llimona 1943 urtean ezkondu zen Felix Escalesekin, eta bost seme-alaba izan zituzten. 1951 urtean gaixotasun iraunkor bat izan zuen bere bizitzan zehar, gaixotasun horrek kalte larria egin zion arlo profesionalean. Arazoak arazo, Mercè Llimonak indarra atera eta marrazten jarraitzeko borroka egin zuen bizitzako azken egunetara arte. Sant Lluc-eko Zirkulu Artistikoko eta Ilustratzaileen Elkarte Profesionaleko presidentea izan zen. 80ko hamarkadan hainbat sari jaso zituen. Azkenean, 1997ko azaroaren 29an hil zen Bartzelonan.

Mercè Llimonaren Funts pertsonala Kataluniako Liburutegian dago gordeta.

## Lanak 
### Haurrentzako lanak 
**1930-1944**

**1976-1983**

### Haurrentzako lanak (egokitzea eta irudikatzea) 
**1941-1944**

**1984-1992**

### Haurrentzako lanak (ilustrazioa) 
**1927-1947**
 

### Haurrentzako ez diren lanak (ilustrazioa) 
### Autobiografiak 
## Erreferentziak 
## Kanpo estekak